Fettransplantasjon til lepper små lepper, smale lepper - Oslo Plastikkirurgi
Du er her: Hjem1 / Behandlinger2 / Behandlinger hos kvinner3 / Lipofilling – Fettransplantasjon4 / Fettransplantasjon til lepper
Fettet tas fra egen kropp gjennom spesielle kanyler.
Bedøvelse: Dette skjer under lokal bedøvelse og beroligende medisiner (sedasjon).
Fettet behandles på en spesiell måte før det injiseres med en kanyle (såkalt Colemans teknikk) i det ønskede område. Det forutsettes at man har områder der man kan hente fett for å flytte det til ønsket område. Mengde av fett man henter ut er avhengig av volumet i det område man ønsker å korrigere.
Stort sett handler det om relativt små mengder fett. Det er en fordel at man tar fett fra et område som trenger korrigering ved samme seanse, for eksempel å kombinere fettsuging av mage, lår eller innside av knær med korrigering av ansikt og lepper. Vanligvis integreres (gror) fettet godt i det mottakende området, men man må regne med at kroppen absorberer (suger til seg) ca. 30 % av fettmengden de første månedene (noe mindre i ansiktet), derfor fyller man litt mer enn det man trenger (overkorrigerer) for å kompensere dette.
Mindre ujevnheter kan derfor oppstå etter operasjon som kan korrigeres innen garantitiden. Man må huske at røyking, stress, å utsette seg for sollys, moderat til kraftig overvekt, alkoholoverforbruk og dårlig kosthold, er noen av faktorene som ikke bare akselererer aldringen og øker komplikasjonsrisikoen, men minsker dermed også muligheten for å få et kosmetisk vellykket resultat.
I en standard fettransplantasjon får man små arr av på ca. 1-2 mm, der kanylene må inn for å injisere fettet. For å få et optimalt resultat og for å unngå komplikasjoner, anbefales det at du har så normal vekt som mulig og retter deg etter forholdene nevnt ovenfor så langt det lar seg gjøre.
Røyker du, må du slutte minst 1 uke før operasjon og være røykfri i 2 uker etter operasjonen. Vi lukker såret med sting som løser seg opp av seg selv. Operasjonen gir i prinsippet ikke grunnlag for sykemelding. Fysisk trening og hardt kroppslig arbeid bør vente ca. 4 uker. Vi anbefaler at du teiper arrene i et par måneder etter operasjonen.